Subject: Ticket Assigned - Feedback or suggestions
From: Max <[email-masked]>
To: [email-masked]
Date: Sat, 31 Aug 2019 11:56:58 +0000

Hi Mhd Obiedo,  A new ticket has been assigned to you. Please follow the link below to view the ticket.  Feedback or suggestions السلام عليكم ورحمة الله وبركاته

المعذرة لم أَجِد خانة للشكاوى فاضطررت للكتابة هنا،
يوم الجمعة العصر كنت في سيتي ماكس فرع العثيم مول، وعند كاشير المحاسبة للملابس النسائية كنت أنا  عند الكاشير اليسار ولأن الزبونة اللي عند كاشير اليمين أطالت الحديث مع الموظفة راحوا الزبونات اللي وراها فقلت خلاص مافي احد يمين اكيد قربت تخلص الموظفة كلام مع الزبونة، وقفت عند الكاشير اليمين وطولت جدًا لدرجة صرت اشوف الطابور اليسار يحاسبون الوحدة تلو الأخرى وانا واقفة وساكتة، والموظفة ببرود تتكلم وماحطت أغراض الزبونة الا بعد وقت طويل!! انا استحيت اتكلم مع الزبونة اللي قدامي وأبين ان الوقت راح على سوالف مالها أهمية وهذا مفروض دور الموظفة تعرف تتصرف، ولما جا دوري وقفت الموظفة تكلم العامل الهندي وتكتب له في ورقة طلباتها ايسكريم وحلى وتقول له ادفع وانا اعطيك وماخذه راحتها وانا واقفة، وأخذت كيس أغراضي عشان تحاسب وجتها وحدة من زميلاتها وطلبت منها اشياء في الجوال وتركت أغراضي عشان مدري وش يسوون بجوالات بعض انا خلاص هنا حسيت انها مستحيل يكون عندها احترام بعد هذا كله، قلت لها بكل هدوء والله الشاهد: لو سمحتي انا هنا من زمان تأخرت مرة، والله بمجرد قلت كذا وانفجرت وقالت عادي وش فيها من حقي ومن حقي قلت من زمان وانا انتظر ولما شفتها تتطاول بالكلام ورفعت صوتها علي قدام الجميع بكل قلة أدب، قلت خلاص انا راح يكون كلامي مع الإدارة، قالت كلميهم وانا راح اعطيك رقمهم بعد الحين وقوليلهم!!!!!!! هل هذا معناه من أمن العقوبة اساء الأدب!!! قلت لا مايحتاج انا راح أتواصل معهم بنفسي، وقبل مااروح قلت ممكن اسمك؟ قالت بأسلوب غير لائق لاااا ماراح اقولك، بالله هذا اُسلوب موظفة في محل محترم وقدام الناس؟!!! وحدة من الزبونات قبل مااطلع قالت والله لو عارفة انها بتتحاسب على سوء عملها وأخلاقها كان ماتصرفت بهذي الطريقة وبصوت عالي ولا همها احد، والله عيييييب كيف كذا، ماعمر مر علي اُسلوب مثل كذا بأي محل وبالذات في سيتي ماكس وش صار؟!!!
أتمنى أنكم تنظرون للموضوع بجدية، وشكرًا لكم https://landmarkgroupservice.freshdesk.com/helpdesk/tickets/142074